  Nr.8021 din 30.09.2026                                                  

ANUNȚ DE CONCURS
pentru ocuparea postului de Îngrijitor Bătrâni la Domiciliu  în cadrul proiectului PIDS/POIDS
	Instituție / Beneficiar
	UAT COMUNA VÂRFU CÂMPULUI județul Botoșani

	Titlu Proiect
	”Furnizarea de servicii de ingrijire la domiciliu pentru persoanele varstnice din Comuna Varfu Campului, Jud. Botosani”

	Cod SMIS
	SMIS: 353515

	Program
	PIDS/POIDS 2021-2027

	Contract de finanțare
	OIR 10334 din 30.07.2026

	Post vizat
	Îngrijitor bătrâni la domiciliu / persoane vârstnice 

	Cod COR
	532201

	Data aprobării HCL
	  H.C.L.  nr 50  din 31.08 . 2026



I. Obiectul concursului / recrutării
UAT Comuna  VÂRFU CÂMPULUI județul Botoșani organizează concurs / selecție de personal pentru ocuparea postului menționat în tabelul de mai sus, în cadrul proiectului   , ”Furnizarea de servicii de ingrijire la domiciliu pentru persoanele varstnice din Comuna Varfu Campului, Jud. Botosani” Cod SMIS : 353515 , finanțat prin Programul Incluziune și Demnitate Socială (PIDS/POIDS) 2021-2027, conform Contractului de finanțare nr. OIR 10334 din 30.07.2026
II. Durata și locul desfășurării activității
Durata contractului: Contract individual de muncă pe durată determinată, pe perioada de implementare a proiectului, conform graficului de activități și bugetului aprobat.
Locul desfășurării activității și condiții de muncă: Sediul UAT Comuna  VÂRFU CÂMPULUI județul Botoșani, teren/comunitate, locații stabilite în cadrul proiectului și/sau la domiciliul beneficiarilor. 
III. Condiții generale de participare
a) are cetățenia română sau cetățenia unui alt stat membru al Uniunii Europene, cu respectarea condițiilor legale;
b) cunoaște limba română, scris și vorbit;
c) are capacitate deplină de exercițiu;
d) are o stare de sănătate corespunzătoare exercitării atribuțiilor postului, dovedită cu adeverință medicală;
e) îndeplinește condițiile de studii, calificare și experiență profesională solicitate pentru ocuparea postului;
f) nu a fost condamnată definitiv pentru săvârșirea unei infracțiuni incompatibile cu exercitarea funcției;
g) nu se află în situație de conflict de interese sau incompatibilitate în raport cu activitățile proiectului.
IV. Condiții specifice de participare
	Cerință
	Nivel minim solicitat (conform Fișei de Post)

	Nivel Studii / Educație
	Studii medii sau generale (minimum 8 clase absolvite).

	Calificare / Cursuri
	Absolvirea unui curs de calificare/instruire ca Îngrijitor bătrâni la domiciliu / persoane vârstnice ori îngrijitor la domiciliu (constituie avantaj important).

	Experiență profesională specifică
	Minimum 1 an experiență în domeniul îngrijirii persoanelor vulnerabile; constituie avantaj experiența directă în lucrul cu persoane vârstnice.

	Competențe și abilități solicitate
	1. Cunoștințe minime de operare PC / utilizare tabletă;
2. Bune abilități de comunicare, empatie, răbdare, seriozitate și atenție la detalii;
3. Adaptabilitate, proactivitate și capacitate de lucru în echipă;
4. Mobilitate și disponibilitate pentru deplasări frecvente în comunitate și la domiciliul beneficiarilor.

	Relații organizatorice
	Postul este direct subordonat Expertului Asistent Social și monitorizare servicii de îngrijire./coordonator U.I.D.

	Condiții de muncă și resurse oferite
	 Echipamente și materiale de protecție și igienă (mănuși, măști, halat, dezinfectanți).



V. Atribuții și sarcini principale ale postului
Conform Fișei de Post aprobate, principalele atribuții și sarcini ale postului sunt:
1. Intervine în cadrul sub-activității 2.2 și asigură furnizarea de servicii sociale de bază și instrumentale la domiciliul persoanelor vârstnice vulnerabile, în vederea menținerii acestora în mediul propriu de viață.
2. Furnizează sprijin beneficiarilor în activități de îngrijire personală (igienă corporală, îmbrăcare/dezbrăcare, schimbarea lenjeriei de pat și de corp).
3. Acordă asistență și sprijin pentru hrănire și hidratare corespunzătoare.
4. Realizează activități de mobilizare în interiorul locuinței sau în curte, gospodărire ușoară (igienizarea spațiului de locuit, aprovizionare cu alimente/medicamente), sprijin în administrarea tratamentului medicamentos prescris și însoțire la medic.
5. Aplică măsurile de igienă și prevenție în lucrul cu persoanele vârstnice, respectând normele privind sănătatea publică, prevenirea infecțiilor și siguranța în mediul domestic.
6. Participă activ la punerea în aplicare a planului individualizat de îngrijire elaborat de echipa multidisciplinară.
7. Observă și semnalează de îndată schimbările fizice, psihice sau comportamentale ale persoanelor vârstnice către asistentul social sau echipa de proiect.
8. Asigură sprijin emoțional și o prezență constantă, menținând o relație de încredere, susținere și respect reciproc cu persoana îngrijită.
9. Distribuie materiale de igienă personală sau de uz casnic furnizate prin proiect și oferă explicații privind modul de utilizare.
10. Sprijină beneficiarii în activități instrumentale cotidiene (plata facturilor, preluarea rețetelor medicale, transmiterea unor documente).
11. Completează fișa zilnică de activitate și registrele de prezență/servicii pe tabletă/suport hârtie, asigurând trasabilitatea intervențiilor.
12. Participă la întâlnirile de lucru, instruirile și sesiunile de formare organizate în cadrul proiectului.
13. Sprijină beneficiarii în participarea la activitățile sociale și recreative organizate în cadrul proiectului (sub-activ. 3.1).
14. Colaborează permanent cu asistentul social și ceilalți experți din echipa de proiect.
VI. Dosarul de concurs / înscriere
a) Cerere de înscriere la concurs adresată conducătorului instituției;
b) Copia actului de identitate sau orice alt document care atestă identitatea, potrivit legii;
c) Copiile documentelor care atestă nivelul studiilor și ale altor acte care atestă efectuarea unor specializări / calificări / avize profesionale (ex. atestat/aviz Colegiul Național al Asistenților Sociali - unde este aplicabil);
d) Curriculum Vitae (CV) datat și semnat de candidat;
e) Documente justificative care atestă experiența profesională specifică solicitată pentru post (copie carnet de muncă, adeverințe privind vechimea în muncă/specialitate, contracte de muncă/prestări servicii etc.);
f) Adeverință medicală care să ateste starea de sănătate corespunzătoare, eliberată de medicul de familie sau de către unitățile medicale abilitate;
g) Cazier judiciar sau declarație pe propria răspundere că nu are antecedente penale care să-l facă incompatibil cu funcția;+ ;+Certificat de integritate comportamentală.
h) Declarație pe propria răspundere privind inexistența conflictului de interese sau a incompatibilităților în raport cu activitățile proiectului;
i) Alte documente relevante solicitate prin procedura internă de recrutare și selecție.
VII. Calendarul orientativ de desfășurare a concursului
	Etapă
	Data / Perioada
	Observații

	Publicarea anunțului de concurs
	            08.10.2026
	Afișat la sediu și pe pagina web a instituției

	Depunerea dosarelor de concurs
	08.10.2026-21.10.2026
	Interval orar: 08-16 

	Selecția dosarelor de concurs
	22 / 10 / 2026
	Rezultat: Admis / Respins

	Afișarea rezultatelor selecției dosarelor
	22.10.2026
	Depunere contestații până la 23 / 10 / 2026

	Proba scrisă
	28/ 10/ 2026, ora 10
	Locație: Sediul UAT Comuna Vârfu Câmpului

	Interviu / Probă practică
	30/ 10/ 2026, ora  10
	Se susține de candidații admiși la proba scrisă



VIII. Probe de concurs și evaluare
Concursul constă în următoarele etape succesive de evaluare:
a) Selecția dosarelor de înscriere: etapă eliminatorie (Admis / Respins).
b) Proba scrisă: maximum 100 de puncte. Sunt declarați admiși candidații care obțin minimum 50 de puncte.
c) Interviu / Probă practică (după caz): maximum 100 de puncte. Punctajul minim de promovare este de 50 de puncte.
d) Punctajul final se calculează ca medie aritmetică a punctajelor obținute la probele susținute.
IX. Bibliografie și tematică
Tematica și bibliografia specifice postului sunt aprobate de către conducerea instituției, se anexează prezentului anunț și fac parte integrantă din documentația de concurs.
X. Informații suplimentare și depunerea dosarelor
Persoană de contact / Secretariat concurs:  OLARIU MARIA
Telefon:  0231627106  E-mail:  virfucimp@gmail.com
Adresă depunere dosare: Sediul UAT Comuna  Vârfu Câmpului, Registratura Generală, Comuna Vârfu Câmpului, Județul BOTOȘANI

                                                                                Primar,
                                                                   Ing. Dumitru Ovidiu DOMUNCO
